
DR.31.07.2017                                                        49                   

 
undang ini dijangka bakal mengubah keadaan tersebut. Buat masa ini, hanya Laos dan 
Indonesia sahaja dalam kalangan negara ASEAN yang telah menandatangani protokol 
antarabangsa ini.  

Tuan Yang di-Pertua, saya ingin berkongsi dapatan saya tentang betapa 
kayanya sumber biologi di negara kita ini. Pertama, sebanyak 377 spesis alga mikroskop 
telah didokumenkan di Malaysia. Kedua, terdapat lebih 2,500 spesis kulat bakau 
direkodkan di negara ini. Ketiga, 13,000 spesis tumbuhan berbunga yang mempunyai 
nilai komersial perubatan dan juga herba. Keempat, 297 mamalia darat dan 22 mamalia 
laut. Dapatan ini membuktikan negara kita sangat kaya dengan anugerah biologi. Akan 
tetapi apakah sebenarnya permasalahannya?  

■1600 

 Permasalahan utama yang saya lihat adalah bagaimana sumber biologi ini 
digunakan untuk menghasilkan produk berkepentingan umum seperti ubat-ubatan lalu 
dipatenkan oleh syarikat-syarikat besar antarabangsa. Apa yang menjadi isu ialah 
apabila selepas ia dipatenkan, kita kehilangan pemilikan terhadap sumber tersebut. 
Kehilangan pemilikan ini akhirnya menyebabkan kerugian kepada sumber negara 
sedangkan hasil biologi tersebut datangnya daripada negara kita. 

 Dr. Izani bin Husin [Pengkalan Chepa]:  Yang Berhormat Sekijang, sikit 
sahaja. 

 Tuan Anuar bin Abd. Manap [Sekijang]:  Ya. 

 Dr. Izani bin Husin [Pengkalan Chepa]:  Terima kasih. Daripada sumber bio 
yang kita kata kajian-kajian dibuat oleh pakar-pakar kita mengenai perubatan dan 
sebagainya tadi, tetapi permasalahan  dari segi commercialization itu masalah. Untuk 
memasarkan perkara ini, dia memerlukan satu syarikat yang besar, kalau kerajaan tidak 
mengambil alih. Apabila syarikat-syarikat besar mengambil alih, yang kita tahu syarikat 
besar ini sudah tentu tidak daripada negara kita. Jadi, kertas-kertas kerja yang kita telah 
habiskan modal untuk kajian ini, kertas itu kadang-kadang terlepas sama ada dijual, 
dikongsi dan sebagainya kepada syarikat besar menyebabkan selain daripada ilmu itu 
sendiri diambil, juga sumber kita diambil. Jadi bagaimana agaknya kerajaan perlu 
menyelesaikan perkara ini? Terima kasih. 

 Tuan Anuar bin Abd. Manap [Sekijang]: Terima kasih Yang Berhormat 
Pengkalan Chepa. Masukkan ucapan Yang Berhormat Pengkalan Chepa itu dalam 
ucapan saya. Saya amat bersetuju sebenarnya sebab perkara inilah yang saya hendak 
bahaskan selepas ini tentang apakah sebenarnya peranan yang dimainkan oleh pihak 
kementerian bagi memastikan perkara ini dapat kita atasi. 

 Dato’ Dr. Nik Mazian Nik Mohamad [Pasir Puteh]:  Yang Berhormat Sekijang, 
laluan. Terima kasih Tuan Yang di-Pertua. Terima kasih Yang Berhormat Sekijang.  

Saya pelik kenapa sampai 23 tahun daripada Protokol Nagoya sampai 
sekarang, 23 tahun baru kita boleh buat benda ini. Apakah sebab-sebab yang 
menghalang kita daripada mempercepatkan undang-undang seperti ini? Kerana kita tahu 
kalau kita lambat, kita rugi dan negara rugi. Jadi apakah di antara sebab-sebabnya, 
dalam pengetahuan Yang Berhormat Sekijang lah, tentang perkara ini? Terima kasih. 

 

[Timbalan Yang di-Pertua (Datuk Seri Dr. Ronald Kiandee) mempengerusikan 
Mesyuarat] 

 

 Tuan Anuar bin Abd. Manap [Sekijang]:  Terima kasih Yang Berhormat Pasir 
Puteh. Saya yakin dan saya percaya oleh kerana tempoh masa yang terlalu lama dan 
juga setelah melihat banyak sebenarnya aset-aset kepada sumber biologi kita telah pun 
terlepas ke tangan asing, maka sewajarnyalah kementerian menggunakan rang undang-
undang yang ada pada hari ini untuk melaksanakan apa yang disebut oleh Yang 
Berhormat daripada Pasir Puteh tadi.  

Tuan Yang di-Pertua, saya sambung. Apa yang menjadi isu selepas ia 
dipatenkan? Sebenarnya kita kehilangan pemilikan terhadap sumber tersebut, seperti 
yang disebut oleh dua orang sahabat saya sebentar tadi. Kehilangan pemilikan ini 
akhirnya menyebabkan kerugian kepada sumber negara sedangkan hasil biologi 
tersebut adalah datang daripada negara kita sendiri.  

Akan tetapi pada masa yang sama, kenapa perkara ini terjadi? Kita perlu akui 
pembiayaan terhadap eksplorasi dan penyelidikan sumber biologi bagi penghasilan 



undang ini dijangka bakal mengubah keadaan tersebut. Buat masa ini, hanya Laos dan Indonesia sahaja dalam kalangan negara ASEAN yang telah menandatangani protokol antarabangsa ini. Tuan Yang di-Pertua, saya ingin berkongsi dapatan saya tentang betapa kayanya sumber biologi di negara kita ini. Pertama, sebanyak 377 spesis alga mikroskop telah didokumenkan di Malaysia. Kedua, terdapat lebih 2,500 spesis kulat bakau direkodkan di negara ini. Ketiga, 13,000 spesis tumbuhan berbunga yang mempunyai nilai komersial perubatan dan juga herba. Keempat, 297 mamalia darat dan 22 mamalia laut. Dapatan ini membuktikan negara kita sangat kaya dengan anugerah biologi. Akan tetapi apakah sebenarnya permasalahannya? #1600 Permasalahan utama yang saya lihat adalah bagaimana sumber biologi ini digunakan untuk menghasilkan produk berkepentingan umum seperti ubat-ubatan lalu dipatenkan oleh syarikat-syarikat besar antarabangsa. Apa yang menjadi isu ialah apabila selepas ia dipatenkan, kita kehilangan pemilikan terhadap sumber tersebut. Kehilangan pemilikan ini akhirnya menyebabkan kerugian kepada sumber negara sedangkan hasil biologi tersebut datangnya daripada negara kita. Dr. Izani bin Husin [Pengkalan Chepa]: Yang Berhormat Sekijang, sikit sahaja. Tuan Anuar bin Abd. Manap [Sekijang]: Ya. Dr. Izani bin Husin [Pengkalan Chepa]: Terima kasih. Daripada sumber bio yang kita kata kajian-kajian dibuat oleh pakar-pakar kita mengenai perubatan dan sebagainya tadi, tetapi permasalahan dari segi commercialization itu masalah. Untuk memasarkan perkara ini, dia memerlukan satu syarikat yang besar, kalau kerajaan tidak mengambil alih. Apabila syarikat-syarikat besar mengambil alih, yang kita tahu syarikat besar ini sudah tentu tidak daripada negara kita. Jadi, kertas-kertas kerja yang kita telah habiskan modal untuk kajian ini, kertas itu kadang-kadang terlepas sama ada dijual, dikongsi dan sebagainya kepada syarikat besar menyebabkan selain daripada ilmu itu sendiri diambil, juga sumber kita diambil. Jadi bagaimana agaknya kerajaan perlu menyelesaikan perkara ini? Terima kasih. Tuan Anuar bin Abd. Manap [Sekijang]: Terima kasih Yang Berhormat Pengkalan Chepa. Masukkan ucapan Yang Berhormat Pengkalan Chepa itu dalam ucapan saya. Saya amat bersetuju sebenarnya sebab perkara inilah yang saya hendak bahaskan selepas ini tentang apakah sebenarnya peranan yang dimainkan oleh pihak kementerian bagi memastikan perkara ini dapat kita atasi. Dato' Dr. Nik Mazian Nik Mohamad [Pasir Puteh]: Yang Berhormat Sekijang, laluan. Terima kasih Tuan Yang di-Pertua. Terima kasih Yang Berhormat Sekijang. Saya pelik kenapa sampai 23 tahun daripada Protokol Nagoya sampai sekarang, 23 tahun baru kita boleh buat benda ini. Apakah sebab-sebab yang menghalang kita daripada mempercepatkan undang-undang seperti ini? Kerana kita tahu kalau kita lambat, kita rugi dan negara rugi. Jadi apakah di antara sebab-sebabnya, dalam pengetahuan Yang Berhormat Sekijang lah, tentang perkara ini? Terima kasih. [Timbalan Yang di-Pertua (Datuk Seri Dr. Ronald Kiandee) mempengerusikan Mesyuarat]. Tuan Anuar bin Abd. Manap [Sekijang]: Terima kasih Yang Berhormat Pasir Puteh. Saya yakin dan saya percaya oleh kerana tempoh masa yang terlalu lama dan juga setelah melihat banyak sebenarnya aset-aset kepada sumber biologi kita telah pun terlepas ke tangan asing, maka sewajarnyalah kementerian menggunakan rang undang- undang yang ada pada hari ini untuk melaksanakan apa yang disebut oleh Yang Berhormat daripada Pasir Puteh tadi. Tuan Yang di-Pertua, saya sambung. Apa yang menjadi isu selepas ia dipatenkan? Sebenarnya kita kehilangan pemilikan terhadap sumber tersebut, seperti yang disebut oleh dua orang sahabat saya sebentar tadi. Kehilangan pemilikan ini akhirnya menyebabkan kerugian kepada sumber negara sedangkan hasil biologi tersebut adalah datang daripada negara kita sendiri. Akan tetapi pada masa yang sama, kenapa perkara ini terjadi? Kita perlu akui pembiayaan terhadap eksplorasi dan penyelidikan sumber biologi bagi penghasilan.